Lav et referat af nedenstående tekst:

Tekst:
Små 8000 gæster har der været til dette års børnekarneval, og det er det største antal, der nogensinde er set. Hjem-IS bilen meldte udsolgt, og slushice maskinerne kunne ikke følge med. Men der var alligevel højt humør over hele linjen. - Det betyder rigtig meget for os, for det er jo en folkefest, og vi er altid med, fortæller Gitte, da hun møder TV2 Nords udsendte reporter midt i optoget. Selv er hun klædt ud som pikachu sammen med sine børn, svigerbørn og børnebørn. - Det har kæmpe stor betydning, at man kan samle så mange mennesker. Vi kan godt lide at samles om ting, der giver mening, og det her giver rigtig meget mening, så det er et fælles projekt. Vi syer dragterne sammen og hygger os med det, forklarer hun. Også Marie Rommerdahl, som er 10 år, og som er fra Aalborg, var blandt de mange tusinde deltagende. Hun var klædt ud som påfugl. - Karneval går ud på, at der kommer nogle som er klædt ud, og så handler det om at have det sjovt, fortæller hun. Emma Rasmussen på fem år var afsted med blandt andet sin far. Selv var hun klædt ud som Wonder Woman, mens hendes far var The Flash. - Vi skal gå, og så skal vi se Gurli Gris, fortæller hun. Grunden til, at familien fra Nørhalne er deltagende til årets børnekarneval, er en investering for livstid. - Vi er her for at gøre en stor ting ud af det for den bette. Det bringer os tættere, og det er noget hun husker forevigt, det er jeg sikker på, fortæller Emmas far, Christian Rasmussen. Inde i kildeparken mødte TV2 Nord også Sigurd Theodor Lanng Gulstad på 11 år sammen med hans mor Sophie Lanng Gulstad. Han havde ikke været en del af optoget, men aktiviteterne i parken fik et stort 12-tal. - Det er mega fedt, og man hygger sig. Jeg har prøvet en del aktiviteter, fortæller han. Grunden til at familien er troppet op i Kildeparken lørdag skyldes flere ting. - Det er en del af Aalborgs kulturarv, og det er bestemt ikke kun noget, som høre den yngre generation til, det er også noget, vi gerne vil lære børnene, fortæller Sophie Lanng Gulstad. - Det er en dag, vi har set frem til, og som børnen kan huske fra sidste år. Det giver noget sammenhold som familie, og det er en dag, som byder alle aldersgrupper velkomne. Der er både folk med spædbørn og ældre uden børn, fortæller hun. Børnekarnevalet sluttede klokken 16.00.

Referat:
Flere forskellige slags kostumer og endda familier i ens kostumer var lørdag at finde i Aalborgs gader.